Budget 2024, XX Friskole

Budgetforudsætninger udkast fra skoleleder. Behandles på bestyrelsesmødet d. /-

I de nedenstående beregninger er der taget udgangspunkt i finanslovsforslaget, som det ser ud i september 2023. Budgettet reguleres når den endelige finanslov er vedtaget.

**INDTÆGTER**

**Elevgrundlag, skolen**

Der budgetteres med 209 elever de første 7 mdr. og med 212 elever de sidste 5 mdr.

Det faktisk elevtal 5/9-2023 var 209 elever. Så vi kender indtægten de første 7 måneder.

Skolens aktuelle elevtal er 209. Det forventes at ca. 19 elever vil forlade skolen til sommer, mens der starter 22 børn i børnehaveklassen.

**Specialundervisning og inklusion**

Til inklusion modtager skolen 130.867 kr.

Skolen har pt. 5 SPS-elever (elever med særligt specialundervisningstilskud), hvilket giver en indtægt på kr. 526.177 kr.

Samlet indtægt til inklusion og specialundervisning udgør 657.044 kr.

**SFO**

Der budgetteres med 85 børn frem til sommerferien og 85 fra 1. august. Det faktiske tal er pt. 85. Det samlede statstilskud til SFO udgør 740.095 kr.

**Samlet statstilskud**

*Det samlede statstilskud udgør 13.577.730 kr.*

**Fordelingsudvalget**

Fordelingsudvalget giver støtte til vikardækning ved sygdom. Denne indtægt er meget svingende, fordi den afhænger af, hvor meget sygdom vi har. Her forventes en indtægt på 100.000 kr.

**Skolepenge og SFO-betaling**

Skolepengene fastholdes og inkluderer iPad og frugt. Den samlede indtægt i skolepenge forventes at udgøre 2.599.400 kr.. I SFO forventes en indtægt på 858.000 kr.

Der er afsat 100.000 kr. af skolens egne midler til nedbringelse af skolepenge for de familier, der i en periode ikke kan betale fuld sats. Udover skolens egne midler kan der søges tilskud til nedbringelse af skolepenge og SFO-betaling. Denne pulje udgør samlet ca. 155.000 kr.

**Forårs-SFO/ HeltidsSFO**

Der er budgetteret med indtægt til Forårs-SFO (Svendborg Kommune) på 200.000 kr (9776 kr. pr. elev \* 20-22 elever). Hertil kommer forældrebetaling på i alt 90.000 kr.

**Øvrige indtægter**

Lejeindtægter fra Klubben på 24.000 kr., 145.000 kr. forældrebetaling for bandundervisning, 45.000 kr. i egenbetaling for lejrskoler. Skolen har fået bevilget 80.000 kr. fra kompetencefonden, der fordeles over to budgetår. Hertil kommer andre indtægter fra arrangementer osv.. Øvrige indtægter udgør samlet 239.000 kr.

**Samlede indtægter i 2024: 17.659.650 kr.**

**UDGIFTER**

**Løn til lærere**

Der er budgetteret med at afholde samme ansættelser som nu. Det betyder, at vi også fremover vil have 2 lærere i børnehaveklassen og 1,5 lærer i 1. klasse. Der er lagt ekstra timer ind til eventuel støtteundervisning for evt. SPS-elever. Den samlede udgift til lærerlønninger i 2024 forventes (inkl. lønstigninger/ indeksreg.) at udgøre 9.712.241 kr.. Der er afsat 275.000 kr. til vikarudgifter i 2024. De skal både dække vikar ved sygdom, kurser og lærernes særlige feriedage.

**SFO**

I budgettet er der indregnet samme antal ansatte som nu, hvilket medfører lønudgifter for 1.902.080 kr. Udgifter til løn i Forårs-SFO er beregnet til 198.787 kr.

Udover lønninger er der afsat 95.000 kr. til materialer og mad i SFO og 7.000 kr. Forårs-SFO.

**Undervisningsudgifter**

Der er afsat 500.000 kr. til undervisningsmaterialer.

Hertil kommer udgifter til ’div. undervisning’, der bl.a. dækker over udgifter til fotokopiering,

inventar, efteruddannelse, lejrskoler, leje af bus, iPads og IT. Der er afsat 100.000 kr. til Efter- og

videreuddannelse. Samlet set er der sammenlignet med 2023 tilført kr. til undervisningsmaterialer.

Den udgør samlet 1.128.000 kr.

**Løn rengøring og pedel**

Der fastholdes det nuværende niveau. Samlet udgift: 1.271.563 kr.

**Ejendomsudgifter**

Der budgetteres med lejeudgifter lokaler på 45.000 kr., 70.000 kr. til skatter, afgifter og forsikring-

er, 560.000 kr. til varme, el, vand og rengøring (justeret på baggrund af prisudviklingen), 170.000

kr. til vedligeholdelse og 300.000 kr. til afskrivninger på bygningerne.

**Varme, el og vand**

Der er brugt en del strøm i 2021 (varmepumper). Der forventes en samlet udgift til el på 200.000 kr. (i 2021 blev der afsat 100.000, hvilket har vist sig at være for lidt).

Grundet Covid-19 er der i 2021 brugt en del flere udgifter til rengøring. Der er afsat 45.000 kr. til rengøringsmidler mm. Samlet udgift: 365.000 kr.

*Ejendomsudgifter i alt: 2.466.563*

**Løn administrativt personale**

Bogholder er stadig ansat på 90%. Samlet lønudgift: 433.198 kr.

**Andre administrationsudgifter**

Andre administrationsudgifter på 669.073 kr. dækker bl.a. udgifter til revisor (70.000 kr.), IT programmer (25.000 kr.), forsikringer (120.000 kr.), annoncer (25.000 kr.), kurser, lovpligtige afgifter personale (279.076 kr.) kontingent til friskoleforeningen (61.637 kr.) og andre mindre udgifter.

**Renteudgifter**

Prioritetsrenter udgør årligt 100.000 kr.

**Afskrivninger og renter:**

Der vil være renteudgifter ift. den byggekredit vi har aftalt. Hertil kommer afskrivninger på bygninger og inventar. De samlede afskrivninger sættes til 250.000 kr. jf. byggeri.

**Skolens samlede udgifter i 2022:**

Skolens samlede udgifter i 2021 budgetteres til at være **16.887.394 kr.**

**Resultat**

Der budgetteres efter prioritetsrenter med et **overskud på 672.255 kr.**

*XX skoleleder/nov. 2023*